VIII. TESTACEA. 
Jam vero multo minus notum est Testaceorum cum terrestrium, tum 
aquatilium genus, in Caucaso marique caspio indigenum. In causa sunt 
devexi montes fereque omnia sylvosa inaccessa, quum nonnisi quaedam loca 
curatius innotuerint ; quis enim in caucasio itinere, quo in omnibus fere re- 
gionibus montosis sylvosisque, ad fluviorum potissimum ripas, ab incultis 
monticolis maximum ei imminet periculum , diutius sibi sumeret morari, 
ut exiguis Testaceis terrestribus rite colligendis studeret? Ipsi milites, 
constantes itineris comites , huic otio minime fausti , continuo ultra pro- 
cedendo id genus investigationem maxime turbant. Idem quoque in mari 
contigit, quo nimis ampla nave vehunt , qua littora ubique accedere, mihi 
saltem non datum erat, quo factum est, ut Faunae quoque marinae 
studium infausta Minerva in me susceperim. 
In ceteris caspia quoad specierum generumque numerum per- 
pauca , pauperrimae Faunae caspiae indicia , conferre noli cum ponticis; 
scilicet Piscium exemplo etiam Testacea nigri maris multiplice generum 
ac diversa indole recedunt a caspiis , in hoc mediterraneo lacu coarcta-' 
tam vitam degentibus, quum ponticum potius genus in mare transeat 
